Сезнең өйдә хәтер сакланамы?

	Иртәгә Бөек Жиңүгә 70 ел тула. Тыныч тормышта яши башлавыбызга да җиде дистә ел вакыт үтеп киткән. Шулай да бүген шушы иминлекнең нинди корбаннар хисабына яулап алынганлыгын искәртеп торган сугыш хәтере акрынлап җуела бара сыман. 	 Бу көннәрдә Россиякүләм халык фикерен өйрәнү үзәге (ВЦИОМ) тарафыннан уздырылган сораштыру нәтиҗәләре дә шул хакта сөйли. Тикшеренү барышында респондентларның 79 проценты туганнары арасында сугыш афәтен үтүчеләр барын белдергән. Шуларның нибары 29 проценты гына якыннарының кайсы фронтта сугышканын, нинди операцияләрдә катнашканын атый алган. Респондентлар арасында өендә Бөек Ватан сугышы белән бәйле фото, медаль, хат кебек истәлекле әйберләр саклаучылар (42 процент) да бар. Ә сезнең өйдә хәтер сакланамы? 

Ватаным Татарстан

	№ 64 | 08.05.2015	


